BFIT กำไรทะลัก
ช่วงประมาณ 1 สัปดาห์ที่ผ่านมาจะเห็นว่าราคาหุ้นบนกระดานของตัว BFIT เคลื่อนไหวในลักษณะเป็นขาขึ้น “ผิดหูผิดตา”
ช่วงประมาณ 1 สัปดาห์ที่ผ่านมาจะเห็นว่าราคาหุ้นบนกระดานของตัว BFIT เคลื่อนไหวในลักษณะเป็นขาขึ้น “ผิดหูผิดตา”
24 ก.ค. 2563

คุณค่าบริษัท
ช่วงประมาณ 1 สัปดาห์ที่ผ่านมาจะเห็นว่าราคาหุ้นบนกระดานของตัว BFIT หรือ บริษัทเงินทุน ศรีสวัสดิ์ จำกัด (มหาชน) เคลื่อนไหวในลักษณะเป็นขาขึ้น “ผิดหูผิดตา”
คำถามคือเกิดอะไรขึ้น? คำตอบคือ เกิดจากการเข้าเก็งกำไรในเรื่องผลประกอบการ เพราะโดยตัว BFIT จะมีการเก็งกำไรก่อนที่จะมีการประกาศงบฯ ราว 2 – 3 วัน จากนั้นก็เข้าเก็งกำไรวันงบฯ ออกและหลังอีกครั้ง “ตามสถิติในทุกไตรมาส ประมาณช่วง 3 – 4 ปีที่ผ่านมา” ด้วยพฤติกรรมมักเป็นลักษณะที่ว่า เหตุจากผลประกอบการเติบโตมาอย่างต่อเนื่องนั่นเอง
ดังนั้นช่วงที่ผ่านมาราคาหุ้นมีการปรับตัวขึ้นต่อเนื่องจาก และระหว่างทางการเคลื่อนไหวก็ได้เห็นราคาหุ้นพุ่งชนซิลลิ่ง ตอบได้เลยว่าเป็นการเก็งกำไรผลประกอบการล้วน ๆ
เนื่องจากผลการดำเนินงานไตรมาส 2 สิ้นสุดวันที่ 30 มิถุนายน 2563 บริษัทมีรายได้รวมจากการดำเนินงานขยับขึ้นมาอยู่ที่ 993.58 ล้านบาท จากงวดเดียวกันของปีก่อน 657.09 ล้านบาท ส่งผลให้บริษัทมีกำไรสุทธิขยับขึ้นมาอยู่ที่ 512.30 ล้านบาท หรือ 0.93 ล้านบาท จากงวดเดียวกันของปีก่อน 19.15 ล้านบาท หรือ 0.03 บาทต่อหุ้น เหตุจากการเพิ่มขึ้นของรายได้ดอกเบี้ยจากเงินให้สินเชื่อที่เพิ่มขึ้น และที่สำคัญด้านค่าใช้จ่ายในทุกส่วนลดลง จึงทำให้หนุนกำไรเติบโตก้าวกระโดด
เช่นเดียวกับผลการดำเนินงานงวด 6 เดือนแรก สิ้นสุดวันที่ 30 มิถุนายน 2563 บริษัทมีรายได้รวมจากการดำเนินงานขยับขึ้นมาอยู่ที่ 1,922.73 ล้านบาท จากงวดเดียวกันของปีก่อน 1,272.08 ล้านบาท ส่งผลให้บริษัทมีกำไรสุทธิขยับขึ้นมาอยู่ที่ 883.85 ล้านบาท หรือ 1.60 บาทต่อหุ้น จากงวดเดียวกันของปีก่อน 70.22 ล้านบาท หรือ 0.13 บาทต่อหุ้น เป็นการตอกย้ำว่าบริษัทสามารถทำกำไรทะลักจริง ๆ
แล้วตอกย้ำด้วยความแข็งแกร่งต่อความสามารถทำกำไรสุทธิ เมื่อดูย้อนหลังจะเห็นชัดมากขึ้นว่า BFIT มีความสามารถทางด้านทำกำไร!!! อย่างปี 2559 ทำกำไรสุทธิ 129.82 ล้านบาท ต่อมาในปี 2560 ทำกำไรสุทธิขยับขึ้นมาอยู่ที่ 234.81 ล้านบาท กระทั่งในปี 2561 ทำกำไรสุทธิขยับขึ้นมาอยู่ที่ 377.38 ล้านบาท และในปี 2562 ทำกำไรสุทธิขยับขึ้นมาอยู่ที่ 810.86 ล้านบาท
สรุปว่า หลักธรรมชาติของการลงทุนหากไม่มีประเด็นแทรกแซง เมื่อผลประกอบการออกมาดีก็มักเห็นราคาหุ้นขานรับ!!!
…
ผู้ถือหุ้นรายใหญ่
รายชื่อกรรมการ